**Mosquera Celtic Band** é unha banda de música tradicional, na súa maioría celta, mais tamén abrangue o folk-pop. Ten a súa sede en Castela-A Mancha mais ten presenza nacional e até internacional. A banda actúa en varios festivais como por exemplo o Festival Intercéltico de Avilés, en Asturias. Teñen tamén actuado en Galiza.
É unha banda especializada en Música Folk/Celta/Pop creada e dirixida polo multi-instrumentista, compositor, autor e produtor musical toledano de orixes galegas Fernando Mosquera, un dos artistas folk actuais con máis proxección: é capaz de tocar actualmente ao redor de 70 instrumentos diferentes, 15 deles nun só concerto.

Orixe
-----

As orixes da banda remontan ó Xacobeo de 2010 cando a Xunta de Galiza encargou a Fernando Mosquera a composición dunha peza para a celebración, e a partir de aí xurdiu a posibilidade de formar un grupo. Fernando Mosquera compuxo "Galicia Infinda (\*Promo Galicia)", unha das cancións que formaron parte posteriormente do seu primeiro traballo, **·PEREGRINATIO·**. Este álbum está orientado claramente cara á Música Folk de Galicia, con algún coqueteo coa música irlandesa. Formado por 14 cancións, a maioría compostas por Fernando Mosquera, gravouse en directo no XV Festival Intercélticu d'Avilés, onde foron como cabeza de cartel.

O seu segundo traballo foi **·OUTLANDER·**, onde se inicia o verdadeiro camiño da Banda cara á Música Folk/Celta. Con 13 cancións e abundantes colaboradores de nivel internacional, foi gravado en 12 estudos de 3 países diferentes, dando como resultado un álbum composto case na súa totalidade por Fernando Mosquera e que recibiu o premio ao *"Mellor Álbum Folk Europeo"* pola Sociedade Radiofónica de Italia.

En 2020 presentan o seu novo traballo discográfico, **·TERRA·**, cunha xira na que tamén celebran o seu 10º Aniversario. Este álbum, con 15 cancións, está composto na súa totalidade por Fernando Mosquera, polo que constitúe o seu traballo máis persoal. Conta coa colaboración de case 15 artistas de nivel internacional. Tras dous anos de investigación e gravación, en **·TERRA·** plásmase a creación do bluegrass americano a partir da música tradicional de Escocia e Irlanda, explicada a través das causas que provocaron a emigración destes pobos ao Novo Continente a partir do século XVIII. Unha fusión total entre os sons celtas europeos e o folk americano. Este álbum conta desde varios puntos de vista musicais a fusión entre as músicas celtas do Arco Atlántico coa que xorde alén do océano levada pola emigración, fusión que estivo presente durante a creación dos Estados Unidos. Sons celtas fusionados cos sons americanos orixinarios, nos que tamén hai cabida para as denominadas *cancións de ida e volta*.

A **Mosquera Celtic Band** presenta en directo un son potente e redondo que non deixa indiferente ao público nin á crítica especializada. Con abundancia de gaitas e sons actuais, son o mellor exemplo do ben que poden funcionar xuntos sons tomados de diferentes culturas se se sabe engadir os elementos adecuados.

Fernando Mosquera e a *Banda Celta* colaboraron, en directo ou nos seus discos, con artistas como Carlos Núñez, Hevia, John McSherry, Kepa Junkera, Rosa Cedrón, *Gwendal*, *Luar na Lubre*, Diane Cannon, Dónal O'Connor, Gillebride MacMillan, Àdhamh Ó Broin, *Korrontzi Folk*, Mª José Hevia, Pancho Álvarez, Cuco Pérez, Glen Velez, Ciara McCrickard, Carlos Escobedo *(Sôber)*, Jesús Cifuentes *(Celtas Cortos)*, José Mª Santamaría *(Mocedades)*, Miguel Ríos, "El Sherpa" *(Barón Rojo)*, *Coro de San Sebastián*, Vicky Gastelo, Lluís Gómez, Francisco Cañizares, Buddy García, *Sorginak*, a Banda de Gaitas *"Rías Seicas"* e a Banda de Gaitas *"Lume de Biqueira"*, entre outros.

O *mixer* da banda, Álvaro Mata, é un produtor musical galardoado con 5 *Premios Grammy*.

Xiras
-----

* Xira en América do Sur: a Arxentina, Chile e o Uruguai (14–28 de marzo de 2016)

Discografía
-----------

| Albún | Ano | Selo | Formato | Deposito legal | Estado |
| --- | --- | --- | --- | --- | --- |
| Peregrinatio | 2012 | Several Records/Severalia Música | LP | M-45183-2011 | Editado |
| Outlander | 2015 | Several Records, S.L. | LP | M-6824-2015 | Editado |
| Terra | 2020 | Several Records | LP | M-9209-2020 | Editado |

*

Integrantes
-----------

* Fernando Mosquera
* Sara Calatrava
* Manuel Briega
* Rafael Martínez-Campos
* Manuel Agudo
* José Alberto Ortiz

Notas
-----

1. 1 2 3 4 5 6 7  "Celtic Band | Mosquera Celtic Band". 2012-01-13. Consultado o 2016-10-23.
2. 1 2  Toledo, La Tribuna de. "Mosquera Celtic Band abre en Toledo su "Peregrinatio"". *La Tribuna de Toledo*. Consultado o 2016-10-23.
3. ↑  OpenHost,SL. "Fernando Mosquera presenta en Argentina ‘Outlander’, el último trabajo discográfico de la Mosquera Celtic Band". *Crónicas de la Emigración*. Consultado o 2016-10-23.
4. 1 2  Coruña, La Opinión de A. "Música celta para "conquistar" Arteixo". Consultado o 2016-10-23.
5. 1 2 3 4  Toledo, La Tribuna de. "Mosquera Celtic Band abre en toledo su "Peregrinatio"". *La Tribuna de Toledo*. Consultado o 2016-10-23.
6. 1 2 3 4 5 6 7 8 9 10 11  "Mosquera Celtic Band". *Girando por Salas*. Consultado o 2016-10-23.
7. ↑  Internacional, La Región. "Mosquera Celtic Band de gira en Argentina, Chile y Uruguay". *La Región Internacional*. Consultado o 2016-10-23.
8. 1 2  "Outlander | Mosquera Celtic Band". 2015-04-13. Consultado o 2016-10-23.

Véxase tamén
------------

### Ligazóns externas

* Páxina oficial da banda
* Cancións da banda no Spotify

---

|  |  |
| --- | --- |
| Este artigo tan só é un bosquexo |  *Este artigo sobre música é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q27609638
* WorldCat
* VIAF: 249532471
* MusicBrainz: ID

 |